ddrg/super_eurlex huggingface dataset:
KOMMISSIONENS AFGØRELSE af 7. juli 1997 om indgåelse af aftalen mellem Det Europæiske Kul- og Stålfællesskab og Ukraine om handel med visse stålprodukter (97/482/EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,

efter høring af Det Rådgivende Udvalg for EKSF og efter enstemmig og samstemmende udtalelse fra Rådet, og

ud fra følgende betragtninger:

Efter afgørelse truffet af Rådet den 7. oktober 1996 indledte Kommissionen forhandlinger med Ukraine, som udmundede i en aftale om handel med visse stålprodukter henhørende under traktaten om oprettelse af Det Europæiske Kul- og Stålfællesskab;

ved aftalen fastsættes der kvantitative lofter for overgangen til fri omsætning i Fællesskabet af visse stålprodukter i 1997-2001 i forbindelse med en gradvis liberalisering og udvikling af konkurrencevilkårene i Ukraine, som giver anledning til fuldstændig afskaffelse af kvantitative restriktioner -

TRUFFET FØLGENDE AFGØRELSE:

Eneste artikel

1. Aftalen med Ukraine om handel med visse stålprodukter godkendes på Det Europæiske Kul- og Stålfællesskabs vegne.

2. Teksten til aftalen er knyttet til denne afgørelse (1).

Udfærdiget i Bruxelles, den 7. juli 1997.

På Kommissionens vegne

Leon BRITTAN

Næstformand

(1) Se side 32 i denne Tidende.
KOMMISSIONENS BESLUTNING af 10. juli 1997 om ændring af beslutning 97/28/EF om godkendelse af en metode til klassificering af svinekroppe i Frankrig (Kun den franske udgave er autentisk) (97/473/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), senest ændret ved forordning (EF) nr. 3513/93 (2), særlig artikel 5, stk. 2, og

ud fra følgende betragtninger:

Kommissionen godkendte ved sin beslutning 97/28/EF (3) en metode til klassificering af svinekroppe i Frankrig;

beslutning 97/28/EF indeholdt en undtagelse for standardkvaliteten af svinekroppe; de franske myndigheder har underrettet Kommissionen om, at denne undtagelse ikke længere er nødvendig, samtidig med at muligheden for at præsentere slagtekroppe med eller uden tunge bevares; nævnte beslutning bør derfor ændres;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -

VEDTAGET FØLGENDE BESLUTNING:

Artikel 1

Artikel 2 i beslutning 97/28/EF affattes således:

»Artikel 2

Uanset den standardudskæring, der er omhandlet i artikel 2 i forordning (EØF) nr. 3220/84, kan svinekroppene præsenteres med tunge ved vejningen og klassifikationen. For i så tilfælde at fastslå noteringerne for slagtet svin på et sammenligneligt grundlag, reduceres vægten inden afkøling med 0,5 %.«

Artikel 2

Denne beslutning er rettet til Den Franske Republik.

Udfærdiget i Bruxelles, den 10. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 301 af 20. 11. 1984, s. 1.

(2) EFT nr. L 320 af 22. 12. 1993, s. 5.

(3) EFT nr. L 12 af 15. 1. 1997, s. 30.
KOMMISSIONENS BESLUTNING af 2. juli 1997 om femte ændring af beslutning 95/33/EF om godkendelse af dele af det finske program for gennemførelse af artikel 138, 139 og 140 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse (Kun den finske og svenske udgave er autentisk) (97/466/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, særlig artikel 138, og

ud fra følgende betragtninger:

Den 26. oktober 1994 underrettede Finland i henhold til nævnte akts artikel 143 Kommissionen om det finske program for gennemførelse af aktens artikel 138, 139 og 140 om støtte til en række produkter og aktiviteter i perioden 1995-1999;

dele af programmet, som ændret ved skrivelse af 16. december 1994, blev godkendt ved Kommissionens beslutning 95/33/EF (1), ændret ved beslutning 95/330/EF (2), 95/529/EF (3), 96/188/EF (4) og Kommissionens beslutning af 30. juli 1996 (5);

den 20. februar 1997 indgav Finland i henhold til nævnte akts artikel 143 en anmodning om Kommissionens bemyndigelse til at ændre programmet med hensyn til maksimumsstøtten for løg;

Finland mener, at maksimumsstøtten for løg i henhold til beslutning 95/33/EF er for lav, og har givet oplysninger om støtten for dette produkt inden tiltrædelsen; i overensstemmelse med nævnte akts artikel 138, stk. 2, gør reduktionen at støtten den finske anmodning berettiget; en ændring af maksimumsstøttesatserne for grøntsager i beslutning 95/33/EF på grund af fjernelsen af løg fra denne kategori er ikke berettiget -

VEDTAGET FØLGENDE BESLUTNING:

Artikel 1

Støttesatserne fra og med 1996 for gartneriprodukter i bilag I til beslutning 95/33/EF ændres som følger:

>TABELPOSITION>

Artikel 2

Denne beslutning er rettet til Republikken Finland.

Udfærdiget i Bruxelles, den 2. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 43 af 25. 2. 1995, s. 56.

(2) EFT nr. L 191 af 12. 8. 1995, s. 37.

(3) EFT nr. L 302 af 15. 12. 1995, s. 33.

(4) EFT nr. L 60 af 9. 3. 1996, s. 25.

(5) Ikke offentliggjort.
RÅDETS AFGØRELSE af 16. juli 1997 om forlængelse af anvendelsen af fælles aktion 96/250/FUSP vedtaget af Rådet på grundlag af artikel J.3 i traktaten om Den Europæiske Union i forbindelse med udnævnelse af en særlig udsending for de store søers område i Afrika (97/448/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3 og J.11, og

ud fra følgende betragtninger:

Fælles aktion 96/250/FUSP af 25. marts 1996 vedtaget af Rådet på grundlag af artikel J.3 i traktaten om Den Europæiske Union i forbindelse med udnævnelse af en særlig udsending for de store søers område i Afrika (1), som forlænget ved afgørelse 96/441/FUSP (2), udløber den 31. juli 1997;

Rådet besluttede ved afgørelse 96/589/FUSP (3) at afsætte et yderligere beløb på 1,3 mio. ECU på De Europæiske Fællesskabers almindelige budget for 1996 -

TRUFFET FØLGENDE AFGØRELSE:

Artikel 1

Anvendelsen af fælles aktion 96/250/FUSP forlænges indtil den 31. juli 1998. Den fælles aktion tages op til fornyet overvejelse seks måneder efter vedtagelsen af denne afgørelse.

Artikel 2

For at dække omkostningerne i forbindelse med mandatet for den særlige udsending for de store søers område i Afrika afsættes der et yderligere beløb på 1,415 mio. ECU på De Europæiske Fællesskabers almindelige budget for 1997.

Artikel 3

Denne afgørelse træder i kraft på dagen for vedtagelsen. Den offentliggøres i Tidende.

Udfærdiget i Bruxelles, den 16. juli 1997.

På Rådets vegne

J. POOS

Formand

(1) EFT nr. L 87 af 4. 4. 1996, s. 1.

(2) EFT nr. L 185 af 24. 7. 1996, s. 1.

(3) EFT nr. L 260 af 12. 10. 1996, s. 5.
KOMMISSIONENS BESLUTNING af 1. juli 1997 om en dispensationsandmodning fra Tyskland i henhold til artikel 8, stk. 2, litra c, i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (kun den tyske udgave er autentisk) (97/465/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 96/79/EF (2), særlig artikel 8, stk. 2, litra c, og

ud fra følgende betragtninger:

Tyskland har den 5. juni 1996 afsendt en dispensationsanmodning, som er underbygget ved brev af 25. september 1996, som Kommissionen har modtaget den 2. oktober 1996, og som var ledsaget af en rapport med det i nævnte artikel 8, stk. 2, litra c, krævede indhold; anmodningen omhandlede anvendelsen af komprimeret naturgas som brændstof i et køretøj af klasse M1;

ifølge den fremførte begrundelse kan bestemmelserne i Rådets direktiv 70/220/EØF af 20. marts 1970 om tilnærmelse af medlemsstaternes lovgivning om foranstaltninger mod luftforurening forårsaget af udstødningsgas fra køretøjsmotorer med styret tænding (3), senest ændret ved Kommissionens direktiv 96/69/EF (4), og i Rådets direktiv 80/1268/EØF af 16. december 1980 om indbyrdes tilnærmelse af medlemsstaternes lovgivning om motordrevne køretøjers brændstofforbrug (5), senest ændret ved Kommissionens direktiv 93/116/EF (6), ikke opfyldes af et sådant brændstof, hvilket er korrekt; der er udført prøver i overensstemmelse med ovennævnte direktiver med både benzin og naturgas; med begge typer brændstof blev grænseværdierne overholdt, idet der måltes lavere emissioner af forurenende stoffer med naturgas; niveauet for miljøbeskyttelse er dermed mindst lige så højt som for benzin;

med henblik på at sikre et tilstrækkeligt sikkerhedsniveau for køretøjer i brug kan medlemsstaterne gennemføre en regelmæssig prøvning af anlæggets tæthed ved et tryk, som mindst svarer til driftstrykket;

de pågældende EF-direktiver vil blive ændret, således at der kan produceres køretøjer, der anvender naturgas som brændstof;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

VEDTAGET FØLGENDE BESLUTNING:

Artikel 1

Den anmodning, som Tyskland har indgivet vedrørende dispensation for produktion og markedsføring af en type køretøj af klasse M1, der anvender naturgas som brændstof, imødekommes.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 1. juli 1997.

På Kommissionens vegne

Martin BANGEMANN

Medlem af Kommissionen

(1) EFT nr. L 42 af 23. 2. 1970, s. 1.

(2) EFT nr. L 18 af 21. 1. 1997, s. 7.

(3) EFT nr. L 76 af 6. 4. 1970, s. 1.

(4) EFT nr. L 282 af 1. 11. 1996, s. 64.

(5) EFT nr. L 375 af 31. 12. 1980, s. 36.

(6) EFT nr. L 329 af 30. 12. 1993, s. 39.
RÅDETS AFGØRELSE af 3. marts 1997 om indgåelse af en aftale i form af brevveksling mellem Det Europæiske Fællesskab og Republikken Malta om ændring af aftalememorandummet mellem Det Europæiske Økonomiske Fællesskab og Republikken Malta om handel med tekstilvarer for at tage hensyn til Republikken Finlands, Kongeriget Sveriges og Republikken Østrigs tiltrædelse af Den Europæiske Union (97/561/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Det Europæiske Fællesskabs vegne ført forhandlinger om en aftale i form af brevveksling mellem Det Europæiske Fællesskab og Republikken Malta om ændring af aftalememorandummet mellem Det Europæiske Økonomiske Fællesskab og Republikken Malta om handel med tekstilvarer for at tage hensyn til Republikken Finlands, Kongeriget Sveriges og Republikken Østrigs tiltrædelse af Den Europæiske Union som fastsat i artikel 75, 100 og 127 i tiltrædelsesakten;

i medfør af Rådets afgørelse af 20. februar 1995 anvendes aftale i form af brevveksling midlertidigt fra den 1. januar 1995 i afventning af beslutningen af de procedurer, der er nødvendige for dens indgåelse;

denne aftale i form af brevveksling bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Republikken Malta om ændring af aftalememorandummet mellem Det Europæiske Økonomiske Fællesskab og Republikken Malta om handel med tekstilvarer for at tage hensyn til Republikken Finlands, Kongeriget Sveriges, og Republikken Østrigs tiltrædelse af Den Europæiske Union godkendes på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen i form af brevveksling.

Artikel 3

Formanden for Rådet foretager på Fællesskabets vegne den meddelelse, der er omhandlet i stk. 3 i aftalen i form af brevveksling.

Udfærdiget i Bruxelles, den 3. marts 1997.

På Rådets vegne

M. DE BOER

Formand
KOMMISSIONENS BESLUTNING af 1. august 1997 om beskyttelsesforanstaltninger over for visse produkter af animalsk oprindelse, bortset fra fiskerivarer, med oprindelse i Madagaskar (EØS-relevant tekst) (97/517/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

EF-kontrolbesøg i Madagaskar har vist, at der er alvorlige mangler ved infrastrukturen og hygiejnen i kødvirksomhederne, og at der ikke er nok garantier for, at myndighedernes kontrol er effektiv; dyresundhedskontrollen i Madagaskar er meget mangelfuld, og EF-reglerne anvendes ikke; animalske produkter, bortset fra fiskerivarer, der er produceret og forarbejdet i Madagaskar, udgør en potentiel høj risiko for folkesundheden;

import af produkter af animalsk oprindelse, bortset fra fiskerivarer, fra Madagaskar bør ikke tillades, før det kan garanteres, at der ikke længere er nogen risiko;

denne beslutning tages op til fornyet behandling inden den 30. november 1997;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Denne beslutning gælder for produkter af animalsk oprindelse, bortset fra fiskerivarer, med oprindelse i Madagaskar.

Artikel 2

Uden at dette berører Kommissionens beslutning 97/516/EF (3), forbyder medlemsstaterne import af produkter af animalsk oprindelse.

Forsendelser, der har forladt Madagaskar inden denne beslutnings ikrafttræden, og som fremvises på EF-grænsekontrolstedet inden den 15. august 1997, underkastes dog en skærpet fysisk inspektion og om nødvendigt en mikrobiologisk undersøgelse med henblik på påvisning af navnlig Bacillus anthracis og Clostridium chauvoei.

Artikel 3

Denne beslutning tages op til fornyet behandling inden den 30. november 1997.

Artikel 4

Medlemsstaterne ændrer de foranstaltninger, de anvender i samhandelen, for at efterkomme denne beslutning. De underretter straks Kommissionen herom.

Artikel 5

Denne beslutning er rettet til medlemsstaterne.

Udfærdiget i Bruxelles, den 1. august 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.

(3) Se side 53 i denne Tidende.
KOMMISSIONENS BESLUTNING af 11. juli 1997 om fastlæggelse af specifikationerne for projekter af fælles interesse inden for transeuropæiske net på energiområdet fastlagt på grundlag af Europa-Parlamentets og Rådets beslutning nr. 1254/96/EF (EØS-relevant tekst) (97/548/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets beslutning nr. 1254/96/EF af 5. juni 1996 om opstilling af et sæt retningslinjer for transeuropæiske net på energiområdet (1), som ændret ved Europa-Parlamentets og Rådets beslutning nr. 1047/97 (2), særlig artikel 6, stk. 4, og

ud fra følgende betragtninger:

Det er nødvendigt at fastlægge specifikationerne for de projekter af fælles interesse, der er fastlagt i beslutning nr. 1254/96/EF, ved at angive deres beliggenhed og om nødvendigt deres vigtigste karakteristika;

i beslutning 96/537/EF (3) fastlagde Kommissionen specifikationerne for de projekter af fælles interesse, der er fastlagt i beslutning nr. 1254/96/EF; disse specifikationer er, med en række tilføjelser og ændringer, fastlagt i bilaget til nærværende beslutning sammen med specifikationerne for de nye projekter af fælles interesse, der er fastlagt i beslutning nr. 1047/97/EF, opstillet i to kolonner, idet den venstre kolonne viser de projekter, der er fastlagt i beslutning nr. 1254/96/EF, og den højre kolonne fastlægger specifikationerne for hvert af disse projekter; beslutning 96/537/EF bør herefter ophæves;

de i denne beslutning fastsatte foranstaltninger er i overensstemmelse med udtalelse afgivet af det i henhold til artikel 9 i beslutning nr. 1254/96/EF nedsatte udvalg -

VEDTAGET FØLGENDE BESLUTNING:

Artikel 1

De specifikationer for projekter af fælles interesse, der er fastlagt i beslutning nr. 1254/96/EF, fremgår af bilaget.

Artikel 2

Beslutning 96/537/EF ophæves.

Artikel 3

Denne beslutning er rettet til medlemsstaterne.

Udfærdiget i Bruxelles, den 11. juli 1997.

På Kommissionens vegne

Christos PAPOUTSIS

Medlem af Kommissionen

(1) EFT nr. L 161 af 29. 6. 1996, s. 147.

(2) EFT nr. L 152 af 11. 6. 1997, s. 12.

(3) EFT nr. L 230 af 11. 9. 1996, s. 16.

BILAG

TRANSEUROPÆISKE ENERGINET Specifikation (i højre kolonne), for projekter af fælles interesse (i venstre kolonne) fastlagt i beslutning nr. 1254/96/EF og nr. 1047/97/EF

ELEKTRICITETSNET

>TABELPOSITION>

>TABELPOSITION>

>TABELPOSITION>

>TABELPOSITION>

NATURGASNET

>TABELPOSITION>

>TABELPOSITION>

>TABELPOSITION>

>TABELPOSITION>
KOMMISSIONENS BESLUTNING af 10. juli 1997 om ændring af beslutning 89/471/EØF om godkendelse af metoder til klassificering af svinekroppe i Tyskland (Kun den tyske udgave er autentisk) (97/546/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), senest ændret ved forordning (EF) nr. 3513/93 (2), særlig artikel 5, stk. 2, og

ud fra følgende betragtninger:

Kommissionen godkendte ved sin beslutning 89/471/EØF (3), senest ændret ved beslutning 97/369/EF (4), forskellige metoder til klassificering af svinekroppe i Tyskland;

den nye metode til beregning af indholdet af magert kød, der for nylig blev indført ved ændringen af beslutning 89/471/EØF, for så vidt angår metoden »ZP«, har visse mangler med hensyn til præcision; det er derfor hensigtsmæssigt at tillade anvendelse af den tidligere formel;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -

VEDTAGET FØLGENDE BESLUTNING:

Artikel 1

I anden del af bilaget til beslutning 89/471/EØF erstattes den i punkt 2 omhandlede formel med følgende formel:

»^y = 49,978 + 26,0429 >NUM>S >DEN>F + 4,5154 √F - 2,5018 log S - 8,4212 √S«.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 10. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 301 af 20. 11. 1984, s. 1.

(2) EFT nr. L 320 af 22. 12. 1993, s. 5.

(3) EFT nr. L 233 af 10. 8. 1989, s. 30.

(4) EFT nr. L 157 af 14. 6. 1997, s. 16.
KOMMISSIONENS BESLUTNING af 1. august 1997 om beskyttelsesforanstaltninger over for fiskerivarer med oprindelse i Malaysia (EØS-relevant tekst) (97/518/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

Der er fundet Salmonella paratyphi B i frosne blæksprutter, som er importeret fra en forarbejdningsvirksomhed i Malaysia;

forekomsten af Salmonella paratyphi i levnedsmidler skyldes dårlig hygiejne før og/eller efter forarbejdningen af levnedsmidlerne;

forekomsten af Salmonella paratyphi i levnedsmidler udgør en potentiel sundhedsfare for mennesker;

det bør derfor ikke længere være tilladt at importere fiskerivarer fra den pågældende virksomhed i Malaysia;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Denne beslutning gælder for ferske, frosne og forarbejdede fiskerivarer med oprindelse i Malaysia.

Artikel 2

Medlemsstaterne forbyder import af ferske fiskerivarer under enhver form fra følgende virksomhed i Malaysia: Sea Master Trading - Penang, kode nr. 12.

Artikel 3

Medlemsstaterne ændrer de foranstaltninger, de anvender i samhandelen for at efterkomme denne beslutning. De underretter straks Kommissionen herom.

Artikel 4

Denne beslutning er rettet til medlemsstaterne.

Udfærdiget i Bruxelles, den 1. august 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.
KOMMISSIONENS BESLUTNING af 13. august 1997 om ændring af beslutning 97/515/EF, 97/513/EF, 97/516/EF og 97/517/EF om beskyttelsesforanstaltninger over for visse animalske produkter med oprindelse i Indien, Bangladesh og Madagaskar (EØS-relevant tekst) (97/553/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, stk. 7, og

ud fra følgende betragtninger:

Med vedtagelsen af beslutning 97/515/EF (3), 97/513/EF (4), 97/516/EF (5) og 97/517/EF (6) blev der indført foranstaltninger for at sikre, at potentielt farlige produkter af animalske produkter ikke kan importeres til Fællesskabet; med disse foranstaltninger suspenderes al import af fiskerivarer fra Indien, Bangladesh og Madagaskar og af andre produkter af animalsk oprindelse fra Madagaskar;

disse foranstaltninger åbner mulighed for, at produkter, der blev forsendt til Fællesskabet før disse kravs ikrafttræden, og som fremvises til import til Fællesskabet inden den 15. august 1997, kan føres ind i Fællesskabet på betingelse af, at de systematisk underkastes en mikrobiologisk undersøgelse ved ankomsten;

det er nødvendigt at forlænge denne frist, samtidig med at der sikres et højt niveau af forbrugerbeskyttelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 2 i beslutning 97/515/EF, 97/513/EF, 97/516/EF og 97/517/EF ændres »inden den 15. august 1997« til »inden den 15. september 1997«.

Artikel 2

Medlemsstaterne ændrer de foranstaltninger, de anvender i samhandelen, for at efterkomme denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 13. august 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.

(3) EFT nr. L 214 af 6. 8. 1997, s. 52.

(4) EFT nr. L 214 af 6. 8. 1997, s. 46.

(5) EFT nr. L 214 af 6. 8. 1997, s. 53.

(6) EFT nr. L 214 af 6. 8. 1997, s. 54.